stanford-oval/wikipedia huggingface dataset:
Max Ellis
Ura > Ammattilaisura

Kolmannen yliopistokautensa päätteeksi huhtikuussa 2022 NHL-varaamaton Ellis teki kaksivuotisen tulokassopimuksen Toronto Maple Leafsin kanssa. Hän liittyi samalla ammattilaistryout-sopimuksella AHL-joukkue Toronto Marliesiin, jossa Ellis pelasi loppukaudella 2021–2022 kaksi runkosarjaottelua ilman tehopisteitä. Kauden 2022–2023 hän vietti siellä kokonaan ja teki runkosarjassa 49 ottelua tehopistein 10+10=20. Pudotuspeleissä Ellis pelasi viisi ottelua tehopistein 1+1=2. Syksyn 2023 harjoitusleiriltä hänet lähetettiin aluksi Marliesiin, mutta Ellis ja kahdeksan muuta pelaajaa nostettiin kuitenkin Maple Leafsiin viimeiseen harjoitusotteluun Detroit Red Wingsia vastaan, jonka jälkeen hänet lähetettiin takaisin farmiin. Ellis pelasi kaudella 2023–2024 AHL:ssä 36 runkosarjaottelua tehden 14 tehopistettä.
Kesäkuussa 2024 Toronto Maple Leafs kauppasi Ellisin ja vuoden 2026 seitsemännen kierroksen varausvuoron Dallas Starsiin vaihdossa puolustaja Chris Tanevin pelaajaoikeuksiin. Stars ei kuitenkaan tehnyt hänelle perustarjousta ja Ellisistä tuli heinäkuussa rajoittamaton vapaa agentti.
Heinäkuussa 2024 Ellisin uutisoitiin siirtyvän kaudeksi 2024–2025 vuoden mittaisella sopimuksella SM-liigajoukkue Mikkelin Jukureihin. Hän onnistui tekemään heti kauden avausottelussa 10. syyskuuta 2024 Hämeenlinnan Pallokerhoa vastaan kypärätempun, kun Jukurit voitti ottelun lukemin 7–3. Ellisin ensimmäinen ja kolmas maali syntyi ylivoimalla. Hän sai ottelussa myös syöttöpisteen Peter Abbandonaton tekemään maaliin. Ville Ikonen valitsi Ellisin ottelun Alumnien tähtien ykköstähdeksi. Hänestä tuli SM-liigan historian kolmas pelaaja, joka onnistui tekemään kypärätempun ensimmäisessä ottelussaan. Aiemmin samaan ovat pystyneet Petri Varis (1991) ja Thomas Sjögren (1995).
Melissa Marr

Melissa M. Marr (s. 1971 New York, New York, Yhdysvallat) on yhdysvaltalainen elokuvatuottaja. Hän on perustanut kaksi tuotantoyhtiötä, Blue Magic Pictures ja Elevation Filmworks, jotka tunnetaan erityisesti ohjaajakeskeisestä elokuvanteosta. Hän johtaa The Healing Project -järjestöä, joka tukee pitkäaikaissairaiden asumismahdollisuuksia.
Aiheesta muualla

Melissa Marr Internet Movie Databasessa. (englanniksi)
Metronomi

Metronomi
Metronomi (kreik. metronomos = tahdinmittaaja), lyh. M.M. tai M. eli tahtimittari on soitettaessa käytetty sähköinen tai mekaaninen apuväline, joka tikittää, naksahtaa tai tuottaa jonkin muun ääni- tai valomerkin määrättyyn tahtiin. Sen tarkoitus on helpottaa soittajan pysymistä oikeassa tahdissa.
Toiminta

Perinteisessä mekaanisessa metronomissa on tukipisteeseen kiinnitetty metallitanko. Tukipisteen alapuolella tankoon on kiinnitetty kiinteä paino ja yläpuolella toinen paino, joka voidaan asettaa tangon ympärille haluttuun kohtaan. Siten tanko ja siihen kiinnitetyt painot ovat tasapainossa tangon osoittaessa suoraan ylöspäin, muussa tapauksessa ne heilahtelevat heilurin tavoin edestakaisin tasapainoaseman molemmin puolin siten, että heilahdusaika pysyy vakiona. Heilahdusaika on sitä pitempi eli tempo sitä hitaampi, mitä kauemmas tukipisteestä siirrettävä paino on asetettu. Metronomiin merkitty asteikko osoittaa, mihin kohtaan siirrettävä paino on asetettava, jotta se antaisi äänimerkin tietyn määrän kertoja minuutissa, sekä usein myös eri tempoista käytetyt termit. Äänimerkki, tikitys kuuluu heilahtelevan tangon saavuttaessa jommankumman ääriasentonsa.
Käytössä on myös elektronisia metronomeja.
Historia

Diederich Nikolaus Winkel keksi metronomin Amsterdamissa vuonna 1812. Johann Mälzel kopioi useita Winkelin ideoista ja sai patentin kannettavaan metronomiin vuonna 1816. Ludwig van Beethoven oli ensimmäinen tunnettu säveltäjä, joka teki metronomimerkintöjä sävellyksiinsä.
Aiheesta muualla

Kuvia tai muita tiedostoja aiheesta metronomi Wikimedia Commonsissa
Mihail Osintsev

| Mihail Osintsev> Henkilötiedot |
| --- | --- |
Koko nimi:  Mihail Semenovitš Osintsev
Syntynyt: 15. helmikuuta 1935 Bogdanovich, Sverdlovskin alue
Kuollut: 26. marraskuuta 2020 (85 vuotta)
Jääpallon pelaaja
Pituus:  171 cm
Pelipaikka:  hyökkääjä
| Urheilijan ura> Junioriseurat |
| --- | --- | --- | --- |
: SKA-Sverdlovsk
Seurat
| Vuodet | Seura | O | (M) |
| 1955–1960 | SKA-Sverdlovsk |  |  |
| 1960–1962 | ZSKA Moskova |  |  |
| 1963–1970 | Moskovan Dynamo |  |  |
| 1970–1972 | Fili Moskova |  |  |
| Yhteensä | Yhteensä | 339 | (277) |
Maajoukkue
| 1956–1969 | Neuvostoliitto | 29 | (17) |
Valmennusura
1971–1985: Fili Moskova jääpallo ja maahockey
1975–1977: Neuvostoliitto jääpallomaajoukkueen valmentaja
1977–1992: Neuvostoliitto jääpallomaajoukkueen päävalmentaja

Mihail Semenovitš Osintsev (15. helmikuuta 1935 – 26. marraskuuta 2020) oli venäläinen jääpalloilija ja maahockeypelaaja. Hän aloitti uransa Sverdlovskissa, jossa hän edusti uransa aikana vuodesta 1955 lähtien nykyisen Jekaterinburgin SKA-Sverdlovskia aina vuoteen 1960. Hän lukeutui myös Neuvostoliiton jääpallomaajoukkueen tärkeimpiin pelaajiin. Vuonna 1960 hän siirtyi Moskovaan, jossa hän jatkoi niin jääpallo- kuin maahockeyuraansa.
Mihail Osintsev siirtyi valmentajaksi 1970-luvun alussa – ensin Moskovan Filliin ja 1975 Neuvostoliiton jääpallomaajoukkueeseen. Jääpallovalmentajuuden rinnalla hän toimi myös Neuvostoliiton maahockeyjoukkueen valmennustehtävissä.
Urallaan hän saavutti jääpallossa:
6 maailmanmestaruutta vuosina 1957, 1961, 1963, 1965, 1967 ja 1969
9 Neuvostoliiton mestaruutta vuosina 1956, 1958, 1959, 1960, 1963, 1964, 1965, 1967 ja 1969
5 Neuvostoliiton mestaruushopeaa vuosina 1955, 1957, 1962, 1966 ja 1968
1 Neuvostoliiton mestaruuspronssi vuonna 1961
Maahockeyssä hän saavutti valmentajana:
Neuvostoliiton mestaruushopeaa 1975
5 Neuvostoliiton mestaruuspronssia 1971, 1973, 1974, 1976, 1977
Moskovan olympialaisissa 1980 pronssia voittaaneen Neuvostoliiton joukkueen valmentaja
Marwarin kieli

| Marwari |
| --- | --- |
Oma nimi:  मारवाड़ी (māravāṛī) ماروڑی (mārvaṛī)
Tiedot
Alue:  Intia, Pakistan
Puhujia:  19 712 600
Kirjaimisto:  devanagari, arabialainen
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet indoarjalaiset kielet
ISO 639-3:  mwr
 Ohje 
Marwari on indoarjalainen kieli, jota puhutaan Pohjois-Intiassa ja Etelä-Pakistanissa. Yläkäsitteen marwari alle lasketaan kuusi varianttia, joiden puhujat ymmärtävät vaihtelevasti toisiaan ja joilla jokaisella on lisäksi omia murteita. ISO 639 -standardissa marwari on makrokieli, joka jaetaan kuudeksi eri kieleksi: marwari, pakistaninmarwari, dhundari, merwari, mewari ja shekhawati. Yhteensä marwaria puhuu äidinkielenään 19,7 miljoonaa ihmistä.
Marwaria kirjoitetaan Intiassa devanagarilla ja Pakistanissa arabialaisilla kirjaimilla.
Meganesia

Sundamaa (Sunda) ja Meganesia (Sahul) kartalla, niiden välissä on Wallacea.
Meganesia (tunnetaan myös nimellä Sahul) on luonnonmaantieteellinen alue, joka kattaa nykyisen Australian ja Uuden-Guinean. Alue sijaitsee yhtenäisellä mannerjalustalla, ja noin 8000 vuotta sitten Australia ja Uusi-Guinea olivat yhtenäistä maa-aluetta.
Meganesian alue on ollut kohtuullisen eristyksissä muusta maailmasta noin 20 miljoonaa vuotta sen jälkeen, kun se erkani Gondwana-mantereesta ja liikkui pohjoiseen yhdistyen sitten lopulta Aasian kaakkoisosaan. Niinpä Meganesian eliöstö onkin saanut kehittyä suhteellisen itsenäisenä ainakin kymmenen miljoonaa vuotta ja uutta lajistoa on tullut muualta vain vähän. Tertiäärikauden aikana Uuden-Guinean alueelle on tullut Aasiasta jonkin verran uutta lajistoa, joka on sitten levittäytynyt Meganesian eteläosiin saakka.
Katos myös

Melanesia
Mikronesia
Polynesia
Zealandia
Australaasia
Sundamaa
Wallacea
Meiju Enho

Meiju Enho vuonna 2006.
Meiju Enho (s. 1981) on suomalainen muusikko, jonka instrumentti on kosketinsoittimet. Hänet tunnetaan erityisesti metalliyhtye Ensiferumin kosketinsoittajana vuosilta 2001-2007, mutta hän on kiertänyt myös Finntrollin kanssa keikkamuusikkona.
Vuonna 2009 hän perusti Mamyth-yhtyeen, jonka ensilevy julkaistiin joulukuussa 2014.
Käännös suomeksi
Paiste

| Paiste |
| --- | --- |
 Paiste-symbaaleja
Yritysmuoto:  osakeyhtiö (Aktiengesellschaft)
Perustettu:  1973 alun perin 1906
Perustaja:  Robert ja Toomas Paiste
Toimitusjohtaja:  Erik Paiste
Kotipaikka:  Nottwil, Luzernin kantoni, Sveitsi
Toiminta-alue:  maailmanlaajuinen
Toimiala:  musiikki
Tuotteet:  symbaalit
Kotisivu:  www.paiste.com
Infobox OKVirheellinen NIMI-arvo: 
Paisten Alpha-sarjan crash-symbaali.
Paiste on sveitsiläinen symbaaleja ja muita metallisia lyömäsoittimia valmistava yhtiö, joka kuuluu maailman suurimpiin symbaalien valmistajiin.
Historia

Virolainen muusikko Michail Toomas Paiste valmisti ensimmäiset Paiste-symbaalit 1906 Pietarissa. Venäjällä syttynyt sisällissota ajoi Paisten vuonna 1917 Tallinnaan, missä Paiste yhdessä poikansa Michael M:n kanssa aloitti laajamittaisemman symbaalien valmistuksen ja viennin. Vuonna 1940 Paiste siirsi tuotantonsa Puolaan ja vuonna 1945 Saksaan. Vuonna 1957 tuotanto siirtyi Sveitsiin, missä yhtiön pääkonttori ja tuotantolaitokset ovat nykyäänkin. Yhtiön toimintaa jatkoivat Michael M. Paisten lapset Robert ja Toomas. Vuodesta 2003 lähtien yritystä on johtanut Toomaksen poika Erik Paiste.
Tuotemerkkejä

101 Brass
PST 3 - Paisten halvimpia symbaaleja. Messinkiseoksesta valmistettuja lautasia.
PST 5
PST 8
PST 7
PST X
Alpha
RUDE
2002 (punaleimaiset)
2002 Big Beat
Giant Beat
Signature Precision
Signature / Signature Reflector
Signature Traditionals
Signature Dark Energy
Masters
Formula 602 / Formula 602 Modern Essentials
Artisteja

Useat kuuluisat rumpalit käyttävät Paisten symbaaleja rumpusetissään, mm.:
Ian Haugland, Europe
Phil Rudd, AC/DC
Ian Paice, Deep Purple
Joey Jordison, Slipknot
Danny Carey, Tool
David Silveria, Korn
Jukka Nevalainen, Nightwish
Lenny Castro, Fleetwood Mac, Stevie Nicks, Bette Midler
Ndugu Chancler, George Duke, Santana, Patrice Rushen
Mike Clark, Herbie Hancock
Doug Clifford, Creedence Clearwater Revival
Stewart Copeland, Composer, The Police, Oysterhead
Scott Crago, Eagles, Don Henley
Mikkey Dee, Motörhead
Nicko McBrain, Iron Maiden
Larry Mullen Jr., U2
John Dolmayan, System of a Down
Eric Carr, KISS
Alex Van Halen, Van Halen
Tommy Portimo,  Sonata Arctica
Teruki Nagata, An Cafe
Tico Torres, Bon Jovi
Scott Travis, Judas Priest
Yuki, Versailles Philharmonic Quintet
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen kotisivu
Miloslava Misáková

| Mitalit> Maa:   Tšekkoslovakia.Naisten telinevoimistelu. Olympialaiset  | Mitalit> Maa:   Tšekkoslovakia.Naisten telinevoimistelu. Olympialaiset  | Mitalit> Maa:   Tšekkoslovakia.Naisten telinevoimistelu. Olympialaiset  | Maa:   Tšekkoslovakia> Naisten telinevoimistelu. |
| --- | --- | --- | --- |
|  Kultaa | Lontoo 1948 | joukkuekilpailu |  |
Miloslava Misáková (myöh. Čamková, 25. helmikuuta 1922 Horákov – 1. heinäkuuta 2015) oli Tšekkoslovakiaa edustanut telinevoimistelija ja olympiavoittaja.
Misáková kuului Tšekkoslovakian joukkuekilpailussa olympiakultaa voittaneeseen joukkueeseen Lontoon kesäolympialaisissa 1948. Hän sijoittui puomilla toiseksi, mutta tuolloin naisten telinevoimistelussa ei jaettu olympiamitaleja yksittäisillä telineillä. Hänen sisarensa Eliska Mišaková kuului myös maan Lontoon-olympiajoukkueeseen mutta sairastui polioon ja kuoli kisojen aikana.
Misáková kuoli 93-vuotiaana 1. heinäkuuta 2015.
Marx

Marx on muun muassa seuraavien henkilöiden sukunimi:
Karl Marx (1818–1883), saksalainen sosialistinen filosofi
katso myös: marxismi
Dick Marx (1924–1997), yhdysvaltalainen jazzpianisti, sovittaja ja jinglejen säveltäjä
Eleanor Marx (1855–1898), Karl Marxin tytär, sosialisti ja kääntäjä
Joseph Marx (1882–1964), itävaltalainen säveltäjä, musiikkitieteilijä ja musiikkipedagogi
Laura Marx (1845–1911), Karl Marxin tytär, sosialisti ja kääntäjä
Lisa Marx (s. 1981), yhdysvaltalainen kitaristi
Malcolm Marx (s. 1994), eteläafrikkalainen rugby union -pelaaja
Paul John Marx (1935–2018), ranskalainen Papua-Uudella-Guinealla toiminut katolinen piispa
Reinhard Marx (s. 1953), saksalainen katolinen arkkipiispa ja kardinaali
Richard Marx (s. 1963), yhdysvaltalainen rocklaulaja ja lauluntekijä
Vibeke Marx (s. 1948), tanskalainen kirjailija
Wilhelm Marx (1863–1946), saksalainen poliitikko
Marxin veljekset, yhdysvaltalainen koomikkoveljesryhmä:
Groucho (1890–1977), Julius
Chico (1887–1961), Leonard
Harpo (1888–1964), Adolph Arthur
Zeppo (1901–1979), Herbert
Gummo (1892–1977), Milton
Nimen muita merkityksiä

Marx, hahmo Kirby’s Fun Pak-tasohyppelypelissä
Pagodipuut

| Pagodipuut |
| --- | --- |
 Japaninpagodipuu (Styphnolobium japonicum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Tribus::  Sophoreae
Suku::  Pagodipuut Styphnolobium  Schott
Synonyymit
 Sophora sect. Styphnolobium (Schott) Yaklovev 
Katso myös
   Pagodipuut Wikispeciesissä   Pagodipuut Commonsissa 
Infobox OKNimi-testi OK: 
Pagodipuut (Styphnolobium) on hernekasvien heimon Faboideae-alaheimoon kuuluva kasvisuku. Suku sisältää kolme tai neljä pientä puu- ja pensaslajia, jotka on aiemmin luokiteltu laajempaan helmipalkojen (Sophora) sukuun. Äskettäin suvun on osoitettu kuuluvan luokittelemattomaan, monofyleettiseen Cladrastis-kladiin. Pagodipuut eroavat Dermatophyllum-suvusta kesävihannilla lehdillään sekä aksillaarisilla (eikä terminaalisilla) terttukukinnoillaan. Pagodipuiden lehdet ovat sileäkarvaisia, 9–21-lehdykkäisiä. Niiden kukat kasvavat riippuvissa kukinnoissa, jotka muistuttavat valeakaasian (Robinia pseudoacacia) vastaavia.
Tieteellinen nimi Styphnolobium tulee muinaiskreikan sanoista styphno-, stryphno- ("hapan, supistava") ja lobion ("palko") viitaten tuoreiden palkojen makuun.
Lajit

Pagodipuiden suku sisältää seuraavat lajit:
Sektio Oresbios
Styphnolobium affine (Torr. & A. Gray) Walp.: Kasvaa luonnonvaraisena Yhdysvaltain eteläosissa Texasin, Oklahoman, Arkansasin ja Louisianan osavaltioissa. Se on suuri pensas tai pieni puu, joka kasvaa 5–7 metrin korkuiseksi ja jolla on valkoiset tai vaaleanvioletit kukat. Lajin siementen uskotaan olevan myrkyllisiä. Pintapuusta liukenee keltaista väriainetta sen ollessa kosketuksissa veden kanssa.
Styphnolobium burseroides M.Sousa, Rudd & Medrano
Nicaraguanpagodipuu (Styphnolobium caudatum M. Sousa & Rudd): Nimensä mukaisesti kotoisin Nicaraguasta.
Styphnolobium conzattii (Standl.) M. Sousa & Rudd
Styphnolobium monteviridis M. Sousa & Rudd: Kotoisin Keski-Amerikasta.
Styphnolobium parviflorum M. Sousa & Rudd
Styphnolobium protantherum M. Sousa & Rudd
Styphnolobium sporadicum M. Sousa & Rudd
Sektio Styphnolobium
Japaninpagodipuu (Styphnolobium japonicum (L.) Schott, synonyymi Sophora japonica): Kotoisin Itä-Aasiasta, mutta on yleinen koristekasvi Euroopassa, Pohjois-Amerikassa ja Etelä-Afrikassa. Kasvia kasvatetaan pääasiassa valkoisten kukkiensa vuoksi; kukat ilmestyvät loppukesällä kauan sen jälkeen, kun suurin osa muista puista on jo lopettanut kukinnan. Japaninpagodipuu kasvaa suureksi, 10–20 metrin korkuiseksi leveäkasvuiseksi puuksi, joka tuottaa hienoa, tummanruskeaa puuainesta.
Käyttö

Pagodipuita käytetään laajalti koristekasveina, erityisesti bonsaina. "Rikollisen oppineen puu" eli Zuihuai oli Pekingin Jingshan Parkissa sijainnut historiallinen pagodipuu, johon Ming-dynastian viimeinen keisari Chongzhen hirttäytyi. Japaninpagodipuu (kiin.: 槐; pinyin: huái, aiemmin Sophora japonica) puolestaan on yksi viidestäkymmenestä perinteisen kiinalaisen lääketieteen käyttämästä yrtistä. Nimestään huolimatta japaninpagodipuuta kasvaa pääasiassa Kiinassa.
Aiheesta muualla

Finto: Kassu – Kasvien suomenkieliset nimet: Styphnolobium
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Styphnolobium
Käännös suomeksi
Mikko Linkola

Mikko Linkola (1970-luku)
Mikko Linkola (vuoteen 1935 Yrjö Aksel Mikael Collan) (3. helmikuuta 1913 Lempäälä – 11. helmikuuta 1983 Helsinki) oli suomalainen ilmavoimien upseeri ja maanviljelijä, joka sai maanviljelysneuvoksen arvonimen vuonna 1969.
Linkolan vanhemmat olivat ministeri, kansanedustaja, maaherra Mikko Collan ja Minna Elisabet Väisälä (aiemmin Veisell) ja puoliso vuodesta 1943 Lyyli Liisa Orvokki Puupponen. Linkola kirjoitti ylioppilaaksi, kävi Kauhavan Ilmasotakoulun ja aloitti 1938 ilmavoimien palveluksessa. Linkola osallistui talvi- ja jatkosodan taisteluihin lentolaivueiden 26 ja 24 päällikkönä. Hän jäi eläkkeelle ilmavoimista 1949 majurina ja ryhtyi viljelemään sukunsa omistamaa Vaaniin kartanoa Kiukaisissa ja Eurassa. Hän osallistui aktiivisesti maatalousjärjestöjen ja osuusliikkeiden toimintaan ja toimi Osuuskauppojen Keskuskunnan hallintoneuvoston puheenjohtajana.
Miloslav Kabeláč

Miloslav Kabeláč vuonna 1947.
Miloslav Kabeláč (1. elokuuta 1908 Praha – 17. syyskuuta 1979 Praha) oli tšekkiläinen säveltäjä. Hänen opettajiensa joukossa oli Vilem Kurz (1931–1934). Hän toimi vuosien ajan ensisijaisesti kapellimestarina ja työskenteli natsimiehitysaikoja lukuun ottamatta Radio Prahan palveluksessa yhtämittaisesti vuosina 1932–1954. Toisen maailmansodan aikana hän sävelsi muun muassa miehitysvastaisen kantaatin Neustupnujte (1939). Hänen muuhun tuotantoonsa kuuluu muun mumassa kahdeksan sinfoniaa. Prahan kevään aikana Kabeláč oli maassaan usein esitetty säveltäjä, ja hän jopa sai Ansioituneen taiteilijan arvonimen vuonna 1967. Vastarinnan kukistamisen jälkeen hänen tuotantonsa kuitenkin lähes katosi maan konserttiohjelmistosta.
Kabeláč kuoli aivokasvaimeen. Hänen tuotannossaan kuuluvat tšekkiläiset kansanomaiset vaikutteet, joiden lisäksi hän ammensi vaikutteita muun muassa elektroakustisesta musiikista.
Millbrookin kaksosten katoamistapaus

Millbrookin kaksosten katoamistapaus tapahtui 18. maaliskuuta 1990, kun yhdysvaltalaiset kaksoset Dannette ja Jeannette Millbrook katosivat kotikaupungistaan Augustasta, Georgiasta.
He nousivat bussiin aikeinaan matkustaa kummisedälleen kylään, johon he äitinsä ja siskonsa vahvistamana selvisivät. Tytöt eivät kuitenkaan koskaan päässeet sieltä takaisin kotiinsa. Millbrookit nähtiin viimeksi Pump-N-Shop-huoltoasemalla 16.30 paikallista aikaa. Huoltoaseman työntekijän mukaan he käyttäytyvät normaalisti. Laajoista vuosia kestäneistä etsinnöistä huolimatta kaksosia ei ole löydetty.
Medusan isku

| Medusan isku> The Bourne Supremacy |
| --- | --- |
 Videojulkaisun kansikuva.
Ohjaaja:  Paul Greengrass
Käsikirjoittaja:  Tony Gilroy
Perustuu:  Robert Ludlumin romaaniin Medusan isku
Tuottaja:  Frank Marshall Patrick Crowley Paul L. Sandberg
Säveltäjä:  John Powell
Kuvaaja:  Oliver Wood
Leikkaaja:  Christopher Rouse Rickhard Pearson
Pukusuunnittelija:  Dinah Collin
Pääosat:  Matt Damon Franka Potente Brian Cox Julia Stiles Karl Urban Gabriel Mann Joan Allen
Valmistustiedot
Valmistusmaa:  Yhdysvallat Saksa
Tuotantoyhtiö:  Universal Pictures Kennedy/Marshall Ludlum Entertainment
Levittäjä:  Universal Studios UIP-Dunafilm Netflix
Ensi-ilta:   23. heinäkuuta 2004  1. lokakuuta 2004
Kesto:  108 minuuttia
Alkuperäiskieli:  englanti, italia, venäjä, saksa
Budjetti:  75 miljoonaa USD
Tuotto:  288,5 miljoonaa USD
Edeltäjä:  Medusan verkko
Seuraaja:  Medusan sinetti
Aiheesta muualla
IMDb 
Elonet
AllMovie
Infobox OKNimi-testi OK: 
Medusan isku (The Bourne Supremacy) on vuonna 2004 ensi-iltansa saanut Paul Greengrassin ohjaama toimintatrilleri. Se perustuu löyhästi Robert Ludlumin samannimiseen romaaniin ja on Bourne-elokuvasarjan toinen osa.
Juoni

Tapahtumat kietoutuvat yhdysvaltalaisen tiedustelupalvelu CIA:n salaisen Treadstonen-operaation ja sen seuraajan Blackbriarin ja erityisesti Treadstonen ensimmäisen agentin Jason Bournen (Matt Damon) ympärille. Tarina jatkuu lähes suoraan edellisen elokuvan lopusta.
Jason Bourne ja Marie Helena Kreutz (Franka Potente) viettävät nyt rauhallista elämää Intiassa. Berliinissä tapetaan kaksi CIA:n agenttia kesken tehtävän ja murhaaja jättää rikospaikalle Bournen sormenjäljen lavastakseen tämän syylliseksi. Agentit tappanut murhaaja tulee etsimään myös Bournea, mutta onnistuu surmaamaan vain tämän tyttöystävän Kreutzin. Luullessaan hyökkäyksen takana olleen häntä aiemmin vainonneen CIA:n, Bourne käy sen kimppuun ja pyrkii selvittämään menneisyytensä nyt kun Kreutz on kuollut.
Näyttelijät

| 0 | 1 | 2 |
| --- | --- | --- |
|  Matt Damon  | … |  Jason Bourne   |
|  Franka Potente  | … |  Marie Helena Kreutz   |
|  Joan Allen  | … |  Pamela Landy   |
|  Brian Cox  | … |  Ward Abbott   |
|  Julia Stiles  | … |  Nicky Parsons   |
|  Gabriel Mann  | … |  Danny Zorn   |
|  Karl Urban  | … |  Kirill   |
|  Karel Roden  | … |  Gretkov   |
|  Tomas Arana  | … |  Martin Marshall   |
|  Tom Gallop  | … |  Tom Cronin   |
|  Michelle Monaghan  | … |  Kim   |
|  Oksana Akinšina  | … |  Irena Neski   |
|  Marton Csokas  | … |  Jarda   |
Arvioita

Turun Sanomien Tapani Maskulan mielestä Medusan isku on tyypillinen hittifilmin jatko-osa, jossa pyritään jäljittelemään alkuperäisteoksen vetovoimaa. Tämä onnistuukin hänestä varsin hyvin, sillä käsikirjoittaja Tony Gilroy osoittaa jälleen taitonsa tiukan jännityspaketin koostamisessa, ja ohjaajaksi on saatu dokumenttidraamalla Bloody Sunday – verinen sunnuntai (2001) mainetta saavuttanut Paul Greengrass.
Miloslav Mečíř

| Miloslav Mečíř |
| --- | --- |

Henkilötiedot
Syntynyt: 19. toukokuuta 1964  Bojnice 
Tennispelaaja
Pituus:  190  cm
Paino:  81 kg
Kätisyys:  oikeakätisyys
Ammattilaisena:  1982–
Palkintorahat:  2 632 538 USD
Kaksinpeli
Voitot/tappiot:  262–122
Nelinpeli
Voitot/tappiot:  100–53
Aiheesta muualla
ITF
ATP
Miloslav Mečíř (s. 19. toukokuuta 1964 Bojnice) on nykyisin slovakialainen, ammattilaisvuosinaan tšekkoslovakialainen tennispelaaja ja olympiavoittaja. Soulin kesäolympialaisissa 1988 hän voitti kaksinpelissä miesten tenniksen kultaa ja nelinpelissä pronssia.
Mečíř eteni finaaliin Yhdysvaltain (1986) ja Australian avoimissa (1989); hänet päihitti kummallakin kerralla Ivan Lendl.
Oikeakätinen Mečíř oli ammattilaisena vuosina 1982–1990. Hän saavutti sekä kaksin- että nelinpelissä korkeimmillaan kansainvälisen rankinglistan neljännen sijan vuonna 1988.
Mečířin poika Miloslav Mečíř Jr. pelaa nykyisin tennisammattilaisena.
Mikko Liukkonen

| Mikko Liukkonen> Henkilötiedot |
| --- | --- |
Syntynyt: 26. maaliskuuta 1978 (ikä 46) Kouvola
Kansalaisuus:   Suomi
Jääkiekkoilija
Lempinimi:  Luigi
Pelipaikka:  hyökkääjä
Maila:  vasen
Pituus:  179 cm
Paino:  80 kg
Pelaajaura
Pääsarjaura:  1998–2013
Aik. seurat:  JYP (SML)   KooKoo (Mestis)   Diskos (1 div.)   Jukurit (Mestis)   HC Thurgau (SUI)
Mikko Liukkonen (s. 26. maaliskuuta 1978 Kouvola) on suomalainen jääkiekkoilija, joka pelasi hyökkääjänä Mestiksen KooKoossa. Pitkän mestisuran lisäksi hän on pelannut SM-liigassa yhdeksän ottelua JYP:issä vuosina 1997–1999, lainalla Tapparassa, sekä Sveitsin toiseksi korkeimmalla sarjatasolla HC Thurgaun joukkueessa vuosina 2002–2005.
Millcayacin kieli

| Millcayac |
| --- | --- |
Muu nimi:  Milykayak
Tiedot
Alue:   Argentiina
Puhujia:  sammunut
Sija:  ei 100 suurimman joukossa
Kielitieteellinen luokitus
Kielikunta:  huarpalaiset kielet
 Ohje 
Millcayac, tai milykayak, on Argentiinassa puhuttu kuollut kieli. Se kuuluu huarpalaisiin kieliin ja sen ainoa tunnettu sukulaiskieli on huarpa.
Metsola (Suonenjoki)

Metsola on Suonenjoen kaupunginosa. Se sijaitsee keskustaajamassa 1–1,5 kilometriä keskustasta länteen. Palveluihin kuuluu K-market ja Suonenjoen Kaatron koulun esiluokka.